cyanic-selkie/wikianc huggingface dataset:
Svein Rosseland
Rosseland sto sentralt da Universitetet i Oslo fikk et eget institutt for teoretisk astrofysikk, som ble bygd ved hjelp av midler fra Rockefeller Foundation i 1934. Han var også initiativtaker til byggingen av sin tids kraftigste datamaskin, Oslo Analyzer, såvel som Solobservatoriet på Harestua utenfor Oslo.
Rosseland la sterk vekt på internasjonalt forskningssamarbeid og var norsk representant i NORDITA og til CERNs råd.
I 1957 ble han utnevnt til kommandør med stjerne av St. Olavs Orden. Asteroiden 1646 Rosseland og månekrateret Rosseland er oppkalt etter ham, og Institutt for teoretisk astrofysikk ved Universitetet i Oslo bærer hans navn. Et minnesmerke etter ham er reist ved Steinsdalsfossen, like ved Steinsdalen, om lag to kilometer fra Norheimsund. Minnesmerket har et portrettrelieff utført av nevøen Inggard Rosseland
Daniele Bracciali
Daniele Bracciali (født 10. januar 1978) er en italiensk tennisspiller. Han representerte landet sitt under Sommer-OL 2012 i London, der han ble utslått i første runde i double.
Sjadrinsk
Sjadrinsk (russisk: Шадринск) er en by i Kurgan oblast i Russland. Den ligger på venstre bredd av elva Iset (ei sideelv til Tobol), rundt 130 km nordvest for byen Kurgan. Innbyggertall: 80 300 (est. 2005), 80 865 (folketelling 2002).
Sjadrinsk ble grunnlagt i 1662 som en jordbruks- og handelsbosetning. Byrettigheter ble innvilget i 1781.
Gjennomsnittlig sommertemperatur er +20°C, og høyeste registrerte maksimum er +40°C. Gjennomsnittlig vintertemperatur er −20°C, og laveste registrerte minimum er −45°C.
Tore på Sporet var her en gang på jakt etter norske røtter.
Martin Giuffre
Martin Giuffre (født 10. mai 1990) er en canadisk badmintonspiller. Han er per mai 2016 nummer 70 på verdensrankingen, og er i utgangspunktet kvalifisert til Sommer-OL 2016.
Erling Strøm
Erling Strøm (født 10. juni 1902 i Enebakk, død 1. november 1970 i Brooklyn) var en norsk journalist, redaktør, forfatter, predikant og pastor. Han var tilknyttet den norske pinsebevegelsen og har hatt mange ulike verv innen kristne organisasjoner.
Flandern rundt
Flandern rundt (nederlandsk: Ronde van Vlaanderen) er et årlig sykkelritt som arrangeres i den belgiske delstaten Flandern. Rittet er en vårklassiker og regnes som ett av de fem Monumentene i sykling.
Erling Strøm
Strøm vokste opp i Enebakk, og opplevde å bli frelst i 1919. Erling Strøm reiste som evangelist allerede fra 1921. Han hadde mange verv innen frikirkelige utvalg og komiteer. Han var flere år sekretær for De Norske Pinsemenigheters Ytre Misjon (PYM) arbeide i Kongo.
Flandern rundt
Løpet starter i Brugge og ender i Ninove. Løypa, som endres lite fra år til år, har mange bratte stigninger, eller hellinger som de også kalles. Mange av dem er brosteinsbelagte. Koppenberg er den mest berømte stigningen. Den var ikke i bruk mellom 1987 og 2003 fordi den var i for dårlig stand, og utgikk av samme grunn i 2007. I 2008 var stigningen igjen tilbake i rittet. På det bratteste har Koppenberg 22 prosent stigning, og brosteinsunderlaget er såpass ustabilt at det hender noen av rytterne må løpe opp bakken bærende på sykkelen. En annen kjent bakke er Muur-Kapelmuur (som selvfølgelig blir kalt "muren") som stort sett har vært den nest siste stigningen i rittet. Det er ofte i denne stigningen den siste utskillelsen av hvilke ryttere som kan vinne finner sted.
Erling Strøm
Bibliografi
Strøm skrev som journalist mange artikler i aviser, særlig i pinsebevegelsens ukeavis Korsets Seier, hvor han var medredaktør fra 1954. Han var medforfatter i bokverk, og skrev selv flere bøker.
Pastor
Erling Strøm var pastor eller forstander i flere pinsemenigheter.
Flandern rundt
I 2012 ble løypa endret ved at Muur van Geraardsbergen og Bosberg ble fjernet, målgang ble flyttet til Oudenaarde, og rittet ble avsluttet med tre runder som inkluderte Oude Kwaremont og Paterberg.
Alexander Kristoff er den eneste nordmannen som har vunnet rittet. Han vant i 2015, og tok tredjeplassen i 2019 og 2020. Dag Otto Lauritzen har også en pallplass i rittet, idet han kom på tredje i 1989.
Elliot Kvalstad
Elliot Kvalstad (født 17. november 1905 i Overhalla i Nord-Trøndelag, død 16. oktober 1938) var en norsk maler.
Han kom fra en kunstnerisk begavet familie, og var tvillingbror til dikteren Louis Kvalstad. Elliot Kvalstad begynte karrieren som naturalist, men arbeidet senere med surrealistiske motiver.
Oslogjengen
Oslogjengen var en sabotasjeenhet med norske deltagere under britisk kommando som var aktive under andre verdenskrig. Enheten ble fra oktober 1943 ledet av Gunnar Sønsteby og var en del av Norwegian Independent Company No. 1 (NORIC 1) (populært kalt Kompani Linge). Gruppens navn ble gitt av sjefen for SOEs norske avdeling som «The Oslo Detachment» og deretter oversatt.
Medlemmene
Enheten hadde en kjerne med tolv medlemmer som ble hentet fra de forskjellige Kompani Linge-avdelingene i området. Foruten Sønsteby besto Oslogjengen av:
Operasjoner
Oslogjengens første operasjon gikk ut på å sabotere (sprenge) hullkortmaskiner og bygninger som ble brukt til innkalling av norsk ungdom til Nasjonal Arbeidsinnsats. Gruppen stod for flere større aksjoner i sluttfasen av krigen. Blant annet gjennomførte de sabotasjeaksjonene mot Bjølsenhallen 14. august 1944 og Kongsberg Våpenfabrikk 17. september 1944. De utførte også likvideringer, mest kjent er aksjonen mot Karl Marthinsen.
Etter krigen
I juni 1945 hadde Oslogjengen vakttjeneste for den hjemvendte kongefamilien.
Ulv i fåreklær
Ulv i fåreklær (originaltittel: Волки и овцы: бе-е-е-зумное превращение) er en russisk film fra 2016, regissert av Maksim Volkov og Andrej Galat.
Handling
En sau ved navn Ziko møter ulven Grå, og flykter skrikende tilbake til sauelandsbyen sin. Den kloke lederen for ulveflokken, Magra, kunngjør at han snart ønsker å trekke seg tilbake. To andre ulver ønsker å ta over etter lederskapet etter Magra. Den ene ulven er Ragear, en egoistisk ulv som ofte er i dårlig humør, og som ser bort fra Magras verdier for alle liv - inkludert byttedyr.
Den andre ulven heter Grå, som er forelsket i den vakre ulven Bianca. Imidlertid tar han aldri noe seriøst, til Biancas store fortvilelse. Grå ydmyker Ragear flere ganger, noe som får Bianca til å avslutte forholdet til ham. Hun mener at han fremdeles er alt for umoden til å være deres neste ulveleder. Grå besøker en feiring i en leir for sigøynere, og møter den eksentriske haren Mami. Hun gir Grå en trylledrikk, som forvandler ham til en vær.
Grå må deretter flykte fra sin tidligere ulveflokk, og Grå blir slått bevisstløs. Senere våkne han opp i sauelandsbyen, under Lyras omsorg. Grå sliter med å takle sin nye form. Men ulveflokken tror at Grå stakk av, fordi han var alt for redd til å slåss mot Ragear. Men Grå føler seg snart ensom, og vender tilbake til fjellene. Han møter Bianca, som forteller ham om Ragears overtakelse og Magras dødsfall (men uvitende om at det var Ragear som drepte Magra)
Østerås kjøpesenter
Østerås Kjøpesenter ligger på Østerås i Bærum.
Østerås kjøpesenter ble åpnet i 1968. Østerås kjøpesenter har 20 virksomheter under samme tak, samt vinmonopol, legesenter og treningssenter.
Butikkarealet er i dag på 6 200 m². Betydelige investeringer er foretatt de senere årene. Senteret er både utvidet og bygd om i tre etapper. Det siste nye var introduksjonen selvbetjent vinmonopol. I 2003 ble det installert en heis fra første etasje til underetasjen.
Senteret var tidligere eid av Ragde Eiendom, en eiendomsutvikler som forvalter over 95 000 m² næringslokaler. ShopIn overtok Østerås Kjøpesenter den 1. september 2007. ShopIn gikk konkurs i januar 2011 med en gjeld på 290 millioner kroner. En av dem som tapte penger i forbindelse med konkursen var John Carew.
Ashwant Gobinathan
Ashwant Gobinathan (født 9. august 1993) er en australsk badmintonspiller. Han er per mai 2016 nummer 136 på verdensrankingen, og er i utgangspunktet kvalifisert til Sommer-OL 2016.
9A-91
9A-91 er et kompakt russisk automatgevær.
Alf Jacobsen
Alf Kristian Bruun Jacobsen (Brun Jakobsen) (født 14. juni 1885 i Moss, død 1948) var en norsk seiler og OL-deltaker.
Jacobsen vant sammen med Carl Ringvold, Thorleif Holbye, Tellef Wagle og Kristoffer Olsen olympisk gull i seiling i klassen 8 meter type 1907 med den norske båten «Irene» i 1920. Det var kun én båt i denne klassen.
Ekipazj (2016)
Ekipazj (originaltittel: Экипаж) er en russisk film fra 2016, regissert av Nikolaj Igorevitsj Lebedev.
Handling
Alexey Gushchin er en talentfull ung militær-pilot som ikke aksepterer autoritet, men handler under sin egen personlige æreskodeks. Han får et oppdrag om å levere en last med forsyninger til veldedighet, men flyet er også fylt med kjøretøy for en general hvis venns datter snart skal gifte seg. Under oppdraget - når han innser at flyet ikke kan komme seg gjennom en storm, kaster han en av bilene ut av flyet. For sine handlinger blir Alexey forhindret fra å fly militære fly igjen. Til tross for det ber han faren sin Igor (en berømt fly-ingeniør) om å hjelpe ham med muligheten til å fly igjen.
Alexey forsøker å få jobb ved et passasjerfly-selskap, med Leonid Zinchenko som overvåker undersøkelsene hans under en simulering. Under testen demonstrerer Alexey imponerende ferdigheter, men mislykkes når han ikke klarer å forhindre at flyet krasjer inn i en bygning ved landing. Leonid, under press fra sine jevnaldrende, forsøker testen på nytt og krasjer også. Andrey blir satt under veiledning av Zinchenko. I mellomtiden opplever Zinchenko familie-problemer på grunn av hans mange fravær hjemmefra og hans fremmedgjøring fra sønnen Valera. mellomtiden innleder Alexey et forhold til piloten Alexandra Kuzmina.
På en av fly-reisene deres evakuerer Gushchin og Zinchenko turister fra et afrikansk land under en revolusjon, men Gushchin blir forferdet når han får vite at Zinchenko nektet å la lokalbefolkningen gå om bord på flyet. Zinchenko forteller ham at han bare må holde seg til ordrene sine. Når han forbereder seg på en flytur, konfronterer Gushchin en velstående mann som nekter å adlyde sikkerhetsforskriftene. På grunn av dette får Gushchin sparken. Dagen etter blir Gushchin konfrontert av Zinchenko som, imponert over Alexeys evner, gjerne vil ha ham tilbake.
Hurtigløp på skøyter under Vinter-OL 2010 – 3000 meter kvinner
3000 meter kvinner var en av øvelsene i hurtigløp på skøyter under Vinter-OL 2010 og ble avholdt på Richmond Olympic Oval 14. februar 2010.
Regjerende olympisk mester på distansen var Ireen Wüst fra Nederland, mens Claudia Pechstein fra Tyskland har den olympiske rekorden 3:57,70 satt i Vinter-OL 2002.
Det ble ikke satt noen ny verdensrekord eller olympisk rekord i konkurransen.
28 løpere fra 13 nasjoner deltok.
Ved juletid
Ved juletid er et musikkalbum med Hanne Krogh, utgitt i 2002. Dette er totalt hennes 22.album, og en slags fortsettelse av «Vestavind», albumet fra 1998 som tok for seg utvandringen til Amerika, og linken mellom Norge, Irland og Amerika. Denne gangen laget hun et irskinspirert julealbum, noe anderledes enn de tradisjonelle julelatene som fantes på markedet. En rekke av sangene fra albumet, ble oversatt fra irsk. Hanne Krogh hadde siden slutten av 1980-tallet, reist Norge på kryss og tvers med sin juleturné, og hadde etterhvert en stor katalog av julesanger og plukke fra. Dette albumet fikk god kritikk og ble tatt godt i mot av publikum. Dette er foreløpig Kroghs siste ordinære albumutgivelse.
Michel Benoist
Michel Benoist (kinesisk: 蔣友仁, pinyin: Jiǎng Yǒurén, født 8. oktober 1715 i Autun eller Dijon i Frankrike, død 23. oktober 1774 i Beijing i Kina var en Kinamisjonær tilhørende jesuittordenen og som stod i den kinesiske Qianlong-keiserens tjeneste i tretti år som vitenskapsmann og ingeniør. Han er mest kjent for de fontener og andre vannkonstruksjoner han utførte for keiseren.
Bakgrunn
Michel Benoist studerte i Dijon og ved presteseminaret Saint-Sulpice i Paris. Han ble novise hos jesuittene i Nancy den 18. mars 1737.
Prest
Han ble presteviet i Trier i 1739. Før han ble sendt til Kina som misjonær, fullførte han studier i Paris i matematikk, astronomi og hydraulikk under Nicolas-Louis de Lacaille og Louis Guillaume Le Monnier, som begge var medlemmer av det franske vitenskapsakademi. Det var under deres ledelse at pater Benoist studerte arkitektur, som forberedelse på hans virke ved Qing-keiserens hoff.
Kinamisjonene
Pater Michel Benoist foretok også astronomiske studier og viste keiseren hvordan man benytter et teleskop. Han laget også et meget stort verdenskart og et annet kart over Kina og de omliggende områder. Han satte i stand et trykkeri som keiseren hadde mottatt som gave fra kong Ludvig XV av Frankrike, og der ble det trykket kobberstikk med motiver fra keiserens militærekspedisjoner.
En rekke litterære arbeider tilskrives også ham, blant dem en kinesisk oversettelse av Thomas av Kempis' «Imitatio Christi».
Willem Elsschot
Willem Elsschot, pseudonym for Alphonsus Josephus de Ridder (født 7. mai 1882 i Antwerpen, død 31. mai 1960 i samme by) var en flamskspråklig belgisk forfatter.
Liv
Elsschot studerte økonomi i fødebyen, før han tok arbeid i Paris, Rotterdam og Brussel. I 1914 vendte han tilbake til Antwerpen, hvor han drev sitt eget reklamebyrå. Erfaringen fra reklamebransjen ga ham inspirasjon til romanen Lijmen (1924). Han skrev også to delvis selvbiografiske romaner, Villa des Roses (1913) og Tsjip (1934), samt to noveller: Kaas (1933) handler om en lavere funksjonær som vil forbedre sin stilling ved å starte en ostebutikk. Het dwaallicht (1946) handler om tre matroser som leter etter en kvinne ved navn Maria i et nattlig Antwerpen.
Mataas na Kahoy
Mataasnakahoy (Bayan ng Mataasnakahoy) er en kommune på Filippinene. Kommunen ligger på øya Luzon, og tilhører provinsen Batangas. Folkemengden var på 27,177 innbyggere.
Barangayer
Mataasnakahoy er inndelt i 16 barangayer.
Budbringeren fra Tunsberg
Budbringeren fra Tunsberg er en ungdomsroman skrevet av Kåre Holt. Romanen omhandler beleiringen av Slottsfjellet i 1201, under borgerkrigen mellom birkebeinerne og baglerne. Boken kom ut i 1985 og er illustrert med tresnitt utført av Hans Gerhard Sørensen.
Sjøfart
Sjøfart er skipsfart som skjer på havet, ved kysten eller på fjorder.
Viktige områder innen sjøfart er:
Fiskevær
Se også kystkultur. Fangstplass for fiske eller bosted for fiskere ute ved kysten.
Pontelandolfo
Pontelandolfo er en liten italiensk landsby og kommune på ca. 28,91 km², med 2202 innbyggere (2013), i provinsen Benevento i regionen Campania. Pontelandolfo ligger halvveis mellom Napoli og Campobasso.
Historie
Folk har levd og dyrket landet hvor Pontelandolfo ligger i tusenvis av år. Landsbyens navn stammer fra Romerske tider og kommer fra den legendariske Pontis Landulphi (Landolfos bro). Broen gikk sannsynlig over elven L'Alenta. Landolfo døde i kamp mot Romerne da han forsvarte broen. Denne hendelsen gjenspeiles i byvåpenet.
Monakh i bes
Monakh i bes (originaltittel: Монах и бес) er en russisk film fra 2016, regissert av Nikolaj Nikolajevitsj Dostal.
Handling
Historien er lagt til første halvdel av 1800-tallet. Til et kloster har det kommet en ny beboer: Ivan. Men sammen med denne munken kommer det seg mørke krefter inn i klosteret.
Disse kreftene valgte Ivan som gjenstand for sitt djevelske arbeid, og frister ham på alle mulige måter for å fjerne han fra hans valgte måte å tjene Gud på. Men jo sterkere disse fristelsene er, desto sterkere blir den åndelige styrken til Ivan.
Pontelandolfo
Høyder
Pontelandolfo befinner seg i et fjellområde av Italia. Det omkringliggende landskapet varierer fra 400 til det høyeste fjellet Calvello på 1 017 meter. Det mest befolkede området ligger på ca. 525 meter.
Cecilie Bjørnstad
Cecilie Bjørnstad (født 18. desember 1978) er en norsk forfatter fra Nordland. Hun debuterte med novellesamlingen Hit, men ikke lenger i 2009.
I 2010 kom hennes første roman Reise i vernedrakt.
I april 2015 kom hennes tredje bok, romanen, Irmelin Rothman, din for evig.
The American University in Cairo
The American University in Cairo (AUC) er et privat universitet i Kairo i Egypt. Universitetet tilbyr utdannelse etter vestlig standard til et bredt spekter av studenter fra Egypt og fra andre land. Undervisningsspråket er engelsk, og universitetet har studieprogrammer på alle nivåer. Universitetet holder til sentralt i Kairo.
Det var i 2008 knapt 4 000 studenter på lavere nivå og 1 000 studenter på høyere nivå.
Universitetet ble grunnlagt i 1919 av amerikanere som var bosatt i Midtøsten. Den første rektoren, Charles A. Watson, mente at et slikt universitet blant annet ville bidra til å forbedre USAs forståelse av Midtøsten og omvendt.
Monica Abbott
Monica Cecilia Abbott (født 1985 i Santa Cruz i California), amerikansk softballspiller som deltok i de olympiske leker 2008 i Beijing.
Abbott vant en olympisk sølvmedalje i softball under sommer-OL 2008 i Beijing. Hun var med på det amerikanske laget som kom på andreplass i softballturneringen bak Japan. USA tapte finalen mot Japan med 1-3. Det var første gangen som USA ikke ble olympiske mestere i softball og det var fjerde og siste gangen som softball var med som olympisk sport.
Cilli
Cilli (tysk) eller Celje (slovensk) var et grevskap i det nåværende Slovenia, som eksisterte mellom 1341 og 1456. Grevene av Cilli var sannsynligvis opprinnelig steiersk lavadel, og kalte seg før opphevelsen i grevestanden for herrer av Sanneck. Grevskapets territorium omfattet Sanndalen (Savinjadalen) og tilstøtende områder som hadde hørt til Steiermark og Krain, men også enkelte besittelser i Kärnten og Ungarn. Sentrum var rundt byen Cilli og stamborgen Sanneck (Žovnek) ved Frasslau (Braslovče).
Grevene var opprinnelige trofaste vasaller av habsburgerne, men utviklet seg etter hvert til konkurrenter. 1420 arvet de grevskapet Ortenburg. 1436 ble grevene opphevet til fyrstestanden, slik at grevskapet ble til et riksumiddelbart fyrstegrevskap. Etter at den siste greven ble myrdet i 1456, falt området ifølge en arveavtale tilbake til huset Habsburg, som igjen innlemmet det i hertugdømmene Steiermark (delene nord for Sava) og Krain (sør for Sava).
Genealogi
Regjerende grever er fremhevet med halvfeit skrift:
Edwin F. Uhl
Edwin Fuller Uhl (født 14. august 1841 i Rush, New York, død 17. mai 1901 i Grand Rapids i Michigan) var en amerikansk advokat og politiker. I sitt virke var han ordfører i Grand Rapids, Michigan, ambassadør i Tyskland og fungerende utenriksminister.
Uhl ble født i Rush, New York som sønn av David M. og Catherine (De Garmo). I 1844 flyttet familien til en farm i nærheten av Ypsilanti i Michigan. I 1862 tok han avgangseksamen ved University of Michigan og i 1863 mottok han en A.M. fra samme institusjon. Han studerte deretter jus, fikk adgang til advokatforeningen i Michigan i januar 1864, og praktiserte som advokat i de neste 30 år.
Den 1. mai 1865 giftet han seg med Alice Follett, datter av Benjamin Follett, som en gang hadde vært borgermester i Ypsilanti. De fikk fire barn: Lucy Follett, David Edwin, Alice Edwina og Marshall Mortimer.
I 1870 ble han valgt til aktor i Washtenaw County, og var ansatt i dette i to år. I 1876 flyttet familien Uhl til Grand Rapids, Michigan. Fra 1881 til 1893, og deretter fra 1897, var han president i Grand Rapids National Bank. En stund var han president i advokatforeningen i Grand Rapids. Fra 1890 til 1892 var han borgermester i Grand Rapids.
I 1893 ble han utnevnt til assisterende utenriksminister og flyttet til Washington, DC. Fra 28. mai til 9. juni 1895 var han fungerende utenriksminister under president Grover Cleveland.
I 1895 utnevnte den føderale regjeringen ham til inspektør i amerikanske konsulater i flere deler av Europa, og fra 1896 til 1897 var han ambassadør i Tyskland. I 1897 vendte han tilbake til Grand Rapids og fortsatte i yrket som advokat frem til sin død.
Tora e Piccilli
Tora e Piccilli er en comune i provinsen Caserta i den italienske regionen Campania, lokalisert omkring 60 km nordvest for Napoli og omkring 40 km nordvest for Caserta.
Tora e Piccilli grenser mot kommunene Conca della Campania, Marzano Appio og Presenzano.
Sira-Kvina Kraftselskap
Sira-Kvina kraftselskap ble stiftet 4. oktober 1963 med formål å bygge ut vassdragene Sira og Kvina til kraftproduksjon. Selskapet produserer energi i 7 vannkraftverk med en samlet installert effekt på 1 760 MW der det benyttes vann fra de tre fylkene Rogaland, Vest- og Aust-Agder. Årsproduksjonen er på vel 6 300 GWh, noe som tilsvarer omtrent 5 % av Norges kraftproduksjon. Utbyggingen har vært gjennomført i 6 byggetrinn i perioden fra 1963 til 1989.
Selskapet har fire eiere som har rettigheter og forpliktelser i henhold til sine eierandeler. Disse er Lyse Produksjon AS (41,1 %), Statkraft (32,1 %), Skagerak Kraft AS (14,6 %) og Agder Energi Produksjon AS (12,2 %).
Kraftselskapet driver sju kraftverk i Kvinesdal og Sirdal:
Historie
Allerede fra begynnelsen av 1900-tallet har det vært planer for utnyttelse av vannkraften i Sira- og Kvina-vassdragene. Stavanger kommune ervervet tidlig mesteparten av fallrettighetene i Siravassdraget, og utarbeidet under og etter 1. verdenskrig omfattende planer for utbygging av hele vassdraget. I 1915 var Stavanger kommune i gang med utbygging av Dorgefossen, men disse planene ble lagt på is da Stavanger kommune kjøpte Flørli kraftverk i Lysefjorden fra et privat selskap som gikk konkurs. Senere ble oppmerksomheten rettet mot fallet fra Lundevatn ned til Åna-Sira helt ute ved kysten. Her ble det utarbeidet planer for kraftstasjon i kombinasjon med dam ved utløpet av Lundevatn. Anleggsboliger og messe var på plass da planene ble stoppet på grunn av krigen i 1940.
Etter krigen ble planene for Åna-Sira tatt opp igjen og det ble sendt konsesjonssøknad for regulering av Lundevatn. I 1947 dannet flere kommuner i Sør-Rogaland Lyse kraftverk med sikte på utbygging i Lysebotn. Planene for Åna-Sira ble på ny lagt til side. For Kvinavassdraget manglet det heller ikke planer. Trælandsfossen ble bygget ut for tremasseproduksjon tidlig på 1920-tallet og Vassdragsvesenet (nå NVE) utarbeidet i 1930-årene planer for utbygging av Kvinavassdraget med 10 kraftverk. Planene i Kvinavassdraget stanset med 2. verdenskrig. Etter krigen overtok Staten en del av rettighetene i vassdraget. Skiensfjordens kommunale kraftselskap kjøpte opp rettigheter i Kvinavassdraget, og Vest-Agder Energiverk fikk hånd om mesteparten av de resterende rettighetene i Siravassdraget. Nå var grunnlaget lagt for et samarbeid om utbygging i begge vassdragene.
En undersøkelse som ble utført på begynnelsen av 1950-tallet anbefalte kombinert utbygging av vassdragene. For å få dette til var det nødvendig med et utstrakt samarbeid mellom falleierne. Daværende fylkesmann i Vest-Agder, Lars Evensen, tok initiativ til å innkalle falleiere og interesserte kraftselskaper til et møte i Kristiansand 4. januar 1957. Det ble oppnådd enighet om å få utredet planer for en samlet utbygging av de to vassdragene og nedsette et arbeidsutvalg med generaldirektør Fredrik Vogt i NVE som formann. Til å lede planleggingsarbeidet ble sivilingeniør Johan Baade-Mathiesen ansatt. To alternativer ble vurdert; enten en utbygging av vassdragene hver for seg eller en kombinert utbygging. I alternativet med delt utbygging ble det prosjektert 12 kraftverk, mens planene for separat utbygging omfattet ni kraftverk. De to alternativene ville gi tilnærmet lik produksjon, men en kombinert utbygging ble vesentlig billigere.
Da konsesjonssøknaden ble sendt inn i 1960, ble begge alternativene beskrevet, men det ble søkt om å få bygge ut etter det kombinerte alternativet. Dette medførte overføring av ca. 60% av vannføringen i Kvinavassdraget til samløp med vannføringen fra Siravassdraget for utnyttelse i et felles fall på ca. 450 meter i Tonstad kraftverk, og videre over et fall på 50 meter ned til havet i Åna-Sira kraftverk. Utbyggingen forutsatte dessuten utbygging av fallene i øvre del av begge vassdragene med kraftverk i trinn mellom reguleringsmagasiner, slik at et samlet fall på ca. 900 meter ble utnyttet.
En slik omfattende overføring av vann fra et vassdrag til et annet var ikke tidligere foretatt, og det vakte sterk motstand fra Kvinesdal kommune. Etter at de berørte kommuner ble enige om å fordele skatten etter fallenes beliggenhet, løste imidlertid saken seg, og konsesjonen ble innvilget sommeren 1963. I den tiden konsesjonssøknaden var til behandling arbeidet partene videre med å danne et selskap som kunne stå for utbygging og fremtidig drift av anleggene. Da konsesjonen forelå, var alt klarlagt. Det ble innkalt til konstituerende representantskapsmøte i Oslo 4. oktober 1963 der Sira-Kvina kraftselskap ble stiftet.
Plassering av selskapets hovedkontor skapte en del diskusjoner blant eierselskapene. Planleggingsarbeidet hadde så langt blitt ledet fra kontorer i Oslo, og det var forslag om at også selskapets hovedkontor skulle ligge der. I tillegg ble både Kristiansand og Stavanger foreslått. Det ble oppfattet som et kompromiss da det ble bestemt at hovedkontoret skulle ligge på Tonstad. Erfaringene har imidlertid vist at dette var en god løsning. Både under bygging og drift har det vært en stor fordel at hele organisasjonen er samlet og ligger nær anleggene. Denne nærheten har tilført hele organisasjonen lokalkunnskap og kompetanse.
Utbyggingsfasen
Full utnyttelse av de to vassdragene ville gi en samlet årsproduksjon på ca. 6 TWh. Selv om strømforbruket økte kraftig i disse årene, var det blant eierne ikke umiddelbart behov for så store kraftmengder. Man besluttet derfor at en trinnvis utbygging ville være det beste. I tillegg var det enklere å planlegge og bygge ut et så stort anlegg i flere etapper.
Sira til Tonstad og kraftverk i Åna-Sira (1968 - 71)
2. byggetrinn fortsatte umiddelbart med utbygging av Sirasiden for å føre vann fra dette vassdraget ned til Tonstad. Tjørhomvatn og Ousdalsvatn ble regulert i samme høyde som Homstølvatn, og en 18 km lang tunnel ble bygget ned til Josdal hvor den ble ført sammen med tunnelen fra Kvinasiden. Ovenfor Tjørhomvatn ble magasin Gravatn etablert ved en regulering av Valevatn og Gravatn og overføring fra Skreå-feltet.
I 1971 ble to nye aggregater satt i drift i Tonstad kraftverk. Samlet effekt var nå på 640 MW. Med en årlig kraftproduksjon på 3,8 TWh var dette Norges største kraftverk. Samtidig ble det bygget kraftverk i Åna-Sira helt ute ved kysten. I kraftverket ble det montert to aggregater hver på 50 MW for å utnytte fallet på 48 meter fra inntaksmagasinet i Lundevatn og Sirdalsvatn. Det ble også gjort plass til ytterligere et aggregat.
To nye kraftverk (1971 - 74)
3. byggetrinn omfattet ytterligere et kraftverk i hvert av vassdragene. På Sira-siden ble fallet mellom magasin Gravatn og inntaket til Tonstad utnyttet ved bygging av Tjørhom kraftverk. Dette var driftsklart i 1973. Et år senere startet produksjonen i Solhom kraftverk som ligger ved dam Nesjen og utnytter fallet på 215 meter fra Kvifjorden til Homstølvatn.
Øverst i Sira (1974 - 79)
4. byggetrinn fortsatte på Sira-siden. Øverst i vassdraget startet arbeidet med dam Svartevatn i 1972. Steinfyllingsdammen med en høyde på 130 meter stod ferdig fire år senere og er den største dammen i hele anlegget. Bak dammen ligger magasin Svartevatn, 900 meter over havet. Lokaltilsiget er en tredjedel av magasinkapasiteten, og for å utnytte det store magasinet best mulig, ble Duge kraftverk bygget med reversible pumpeturbiner. I perioder med god magasinkapasitet, stort tilsig og lave priser blir vann pumpet tilbake i magasinet for å lagres til perioder med f.eks høyere pris. Duge kraftverk stod ferdig i 1979.
De to siste kraftverkene (1979 - 83)
5. byggetrinn fullførte utbyggingen med to kraftverk i Kvinavassdraget og regulering av Øyarvatn. Helt øverst ble Roskrepp kraftverk satt i drift i 1979 for å utnytte fallet mellom Roskreppfjorden og Øyarvatn. To år senere startet produksjonen i Kvinen kraftverk, som utnytter fallet lenger nede mellom Øyarvatn og Kvifjorden. I 1983 ble Hunnevatn pumpestasjon (2MW) satt i drift for å overføre vann fra øvre del av Dirdalsvassdraget til magasin Gravatn. En midlertidig overføring fra Bratteliåna (Ulla-Førre) var i drift fra 1978 til 1985.
Utvidelser (1985 - 92)
6. byggetrinn avsluttet utbyggingen med utvidelse i to stasjoner og bygging av ny driftssentral på Tonstad. I 1985 startet arbeidet på Tonstad for å sette i drift et femte aggregat. Det ble bygget ny trykksjakt og ny stasjonshall til aggregatet på 320 MW, som da var landets største. På dagen 25 år etter at Sira-Kvina kraftselskap ble stiftet ble stasjonen med det nye aggregatet offisielt åpnet 4. oktober 1988. Investeringen i nytt aggregat ble gjort for blant annet å kunne levere mer effekt og redusere flomtap. Med større effekt kan strømmen produseres mer konsentrert i perioder med stort behov og god pris. Dette var også begrunnelsen da Åna-Sira kraftverk et år senere ble utvidet med et tredje aggregat. Ny driftssentral stod ferdig på Tonstad i 1992.
Utvidelse (2010)
Høsten 2010 ble Øksendalsoverføringen tatt i bruk. Dette er en 6 km lang tunnel som samler vann fra tre bekkeinntak i heieområdet mellom Ovedal og Øksendal. Vannet ledes inn i tilløpstunneler til Tonstad kraftverk og utnyttes der.
Vannmagasin
Sira-Kvina anlegget består av flere ulike vannmagasiner. Flesteparten er omfattende kunstige reguleringsmagasin. Vannmagasinene ligger i flere høydenivåer nedover de to vassdragene, Sira og Kvina. Svartevatn-magasinet, øverst i Sira-vassdraget, er anleggets største.
Sira (nedstrøms)
I tillegg overføres Hunnevatn i Dirdalsvassdraget til Gravatn.
University of Birmingham
University of Birmingham er et universitet som ligger i bydelen Edgbaston i den sørlige delen av den engelske byen Birmingham. Universitetet ble grunnlagt i 1900 som etterfølger til Mason Science College, som har sin historie tilbake til Birmingham Medical School fra 1825.
Rangeringer
University of Birmingham ble rangert som nummer 18 av 126 britiske universiteter på Complete University Guides liste for 2016 og som nummer 17 av 119 britiske universiteter på The Guardians 2016-liste.
THE World University Rankings 2014-2015 plasserte universitetet som det 148. av de 500 beste universitetene i verden. I QS World University Rankings for 2014 rangerte universitetet som nummer 64 og i Academic Ranking of World Universities (Shanghai-rankingen) for 2014 som nummer 101-150 av verdens universiteter.
The Times Higher Education Supplement plasserte universitet på 65.-plass i verden i 2007. Universitetet er rangert som det 11. beste i Storbritannia og det 30. beste i Europa.
Per Heidenreich
Per Heidenreich (født 25. januar 1944) er en tidligere norsk skipsreder og nasjonal mester i golf.
Kevin McCarthy (skuespiller)
Kevin McCarthy (født 15. februar 1914, død 11. september 2010) var en amerikansk skuespiller som var aktiv både på Broadway og i Hollywood.
Barndom
Kevin McCarthy ble født 15. februar 1914 i Seattle i Washington, som sønn av Roy Winfield og Martha Therese McCarthy. Faren hans kom fra en velstående katolsk familie med irske røtter bosatt i Minnesota. Moren hans hadde protestantisk far og en jødisk mor og kom fra Washington. McCarthys eldre søster var forfatteren Mary McCarthy. Han var også en fjern slektning av politikeren Eugene McCarthy.
Per Heidenreich
Året etter kjøpte Heidenreich Enterprise L.P. seg opp til et nesten syv prosents eierskap i Hurtigruten. To år senere var hans andel økt til 17 prosent, og han kontrollerte da selskapet sammen med Trygve Hegnar. Heidenreich som satt på Hurtigrutens styre frem til 2012, solgte andelen til Silk Bidco i 2011 og kjøpte seg heller inn i Torghatten ASA i Brønnøysund med om lag fem prosent. I 2015 bladde han opp fem millioner til Hurtigrutemuseet i Stokmarknes.
Han er også inne i selskapet Sonitor (etablert 1997) som utvikler små brikker for lokalisering av ting ved hjelp av ultralyd (litt som RFID).
Kevin McCarthy (skuespiller)
Karriere
McCarthy ble en populær karakterskuespiller, men hadde også noen hovedroller, der en av hans mest kjente er rollen som dr. Miles J. Bennell i science fictiongrøsseren Invasion of the Body Snatchers. Han spilte også roller i en rekke TV-serier, blant annet The Survivors og Flamingo Road. I tillegg spilte han en gjesterolle i The Twilight Zone i 1960. I Han hadde også en rolle i På grensen til det ukjente fra 1983. I 1978 hadde han en cameo i Invasion of the Body Snatchers, en nyinnspilling av filmen fra 1956.
Per Heidenreich
Heidenreich ble norgesmester i golf i 1968 og 1969, og ble skandinavisk mester minst en gang. Han spilte for Oslo Golfklubb og ga i 2012 fem millioner til klubben. Det ble i 1968 kjent at han hadde giftet seg med den kjente tennis-spillersken Astrid Lind. De etablerte i 2004 Per and Astrid Heidenreich Family Foundation som gir støtte til lokale foreninger og sånt.
Kevin McCarthy (skuespiller)
Privatliv
I 1941 giftet McCarthy seg med skuespillerinnen Augusta Dabney. Ekteparet fikk tre barn sammen, men ble skilt i 1961. To år senere giftet han seg med Kate Crane, som han har fått to barn sammen med.
I 1942 ble McCarthy og Montgomery Clift venner etter å ha spilt i teaterstykket Mexican Mural sammen. Den 12. mai 1956, etter at de to hadde deltatt i et middagsselskap hjemme hos Elizabeth Taylor, ble Clift utsatt for en alvorlig bilulykke. McCarthy var vitne til ulykken og varslet Taylor og de andre gjestene.
Hermann Bonnus
Hermann Bonnus også kalt Hermann Bonn (født 1504, død 12. februar 1548) var en tysk reformator, prest og salmedikter.
Bonnus ble født i Quakenbrück som sønn av en adelsmann, og gikk først på skole i Münster, deretter i Wittenberg hvor han studerte under Martin Luther og Philipp Melanchthon. Han hadde ulike stillinger, blant annet lærer for den danske prinsen i Gottorp, før han i 1531 ble den første superintendenten i Lübeck.
Bonnus er en viktig person for platt-tysk salmediktning, og gav blant annet ut en salmebok på platt-tysk i 1542. I Norsk Salmebok er han representert med en salme.
Ignaz Kögler
Ignaz Kögler (født 11. mai 1680 i Landsberg am Lech i Bayern i Tyskland, død 30. mars 1746 i Beijing i Kina) var en jesuitt som virket som misjonær i Kina og ble direktør for det keiserlige astronomisk-matematiske byrå og dermed leder for det keiserlige stjerneobservatorium.
Han ble medlem av jesuittordenen i 1696, og spesialiserte seg i astronomi og orientalske språk. Han ble så professor innen disse fagfelt ved universitetet i Ingolstadt.
I 1716 kom pater Kögler til Macao i Kina. Der fikk han sin avsluttende forberedelse på sitt virke i Kina ved jesuittenes universitetskollegium São Paulo. Så dro han til Beijing, og ble etter kort tid utnevnt til direktør for det keiserlige astronomisk-matematiske byrå. Han regnes likesom sin etterfølger pater Augustin von Hallerstein S.J. som en av de fremste av lederne for det keiserlige stjerneobservatorium. Kögler forfattet mange matematisk-astronomiske verk på latinsk og kinesisk. Da det under keiser Kangxis etterfølger, Yongzheng-keiseren (1723–1736), utbrøt allmenn kristenforfølgelse, kunne pater Kögler takket være sin stilling i stand til å støtte den katolske kirkes sak i landet. Han ble gravlagt på jesuittenes gravsted Zhalan i Beijing.
Tone Krohn
Tone Krohn (født 20. august 1960) er en norsk musiker med vokal, gitar og kantele som hovedinstrument.
I perioden 1978–82 var hun medlem av visegruppen Huldrelått og mottok Prøysenprisen. Ellers har hun blant annet sunget med Georg Riedel og Dominique Chevaliér. Hun deltok med bandet Mildere Netter på Moldejazz (1994). I den senere tid har hun arbeidet med Ellen Lohne. Debututgivelsen Ula (2003) portretterer hulder fra Vestfold. Krohn er bosatt i Sandefjord og mottok Sandefjord kommunes kulturpris i 2004.
Krohn deltok i 2009 på Grammy Awards-seremonien med gruppa Trio Mediaeval. Trioens CD "Folksongs" var nominert til grammy-pris, der mye av musikken er arrangert av Krohn.
Kirgisistan under OL
Kirgisistan deltok første gang som selvstendig nasjon i olympiske leker under Vinter-OL 1994 på Lillehammer. De har siden deltatt i samtlige påfølgende sommer- og vinterleker. Utøvere fra Kirgisistan deltok tidligere som en del av Det russiske keiserdømmet (1900–1912), Sovjetunionen (1952–1988) og SUS (1992).
Bryan Fletcher (skiløper)
Bryan Fletcher (født 27. juni 1986 i Steamboat Springs i Colorado) er en amerikansk kombinertløper som har konkurrert siden 2002 og i World Cup siden 2009.
Under Ski-VM 2011 i Oslo kom Fletcher på 22.plass i 10 km kombinert normalbakke og 40. i storbakke.
Fletcher har en seier i verdenscupen, denne kom i Holmenkollen i mars 2012.
Han er bror til Taylor Fletcher som også er kombinertløper.
Celje
Celje (tysk Cilli) er en by i Slovenia. Den ligger ved elven Savinja. Celje har 38,079 innbyggere (2017) og er et viktig trafikknutepunkt i landet.
I middelalderen var Celje hovedstaden i det riksumiddelbare grevskapet Cilli. Fra 1456 til 1918 hørte Celje til det habsburgske hertugdømmet Steiermark. På en høyde ved byen ligger det historiske Celje slott.
Kjetil Jakobsen
Kjetil Ansgar Jakobsen (født 18. september 1965) er en norsk historiker og sakprosaforfatter.
Fra 2011 til 2014 var han Henrik Steffens-professor ved Humboldt-universitetet i Berlin. Jakobsen arbeider med nyere fransk, tysk og norsk intellektuell historie. Hans forskningstemaer er kosmopolitisme, globalisering, mediehistorie og mediefilosofi. Fra 2015 er Jakobsen professor i historie ved Nord universitet i Bodø. Fra 2016 er han fast spaltist i Morgenbladet.
Zjenikh
Zjenikh (originaltittel: Жених) er en russisk film fra 2016, regissert av Aleksandr Nezlobin.
Handling
En tysker ved navn Helmut (spilt av Philippe Reinhardt) forelsker seg i en ung russisk kvinne som heter Aljona (spilt av Svetlana Smirnova-Martsinkevitsj) som han møtte i Berlin. Han ankommer Russland på Seiersdagen etter andre verdenskrig den 9. mai, for å be om hennes hånd i ekteskapet. Etter å ha ønsket brudgommen velkommen, reiser Aljona til landsbyen hun kom fra for å introdusere Helmut for alle familie-medlemmene sine.
Men på dette tidspunktet besøker Tolja - hennes tidligere ektemann til landsbyen, fordi han plutselig har bestemt seg for å få sin kone tilbake. Alvorlig rivalisering oppstår når hennes tidligere ektemann blir introdusert for den nye brudgommen. Alle vennene deres, slektninger, innbyggere i nabo-landsbyen, forretningsmannen Jerofejev som kjøpte nabohuset, og flere andre de kjenner blir snart involvert i situasjonen.
Theophiel Verbist
Han begynte som barn på en skole drevet av jesuittene, og fortsatte på juniorseminaret i Mechelen. Han ble presteviet 18. september 1847 av kardinal Sterckx, erkebiskop av Mechelen.
I 1865 forlot han Belgia og dro til Indre Mongolia i Kina sammen med tre andre prester, de belgiske Aloïs Van Segvelt (1826–1867) og Frans Vranckx (1830–1911) og nederlenderen Ferdinand Hamer (1840–1900). Tre år etter døde han av tyfus.
Operación Puerto
Operación Puerto (eller Fuentessaken) kalles utredningen det spanske politiet gjorde av doktor Eufemiano Fuentes. Han ble påstått å ha hjulpet mange idrettsutøvere til å dope seg. Utredningen fikk stor oppmerksomhet før Tour de France 2006, da det viste seg at tre av hovedfavorittene i konkurransen ble utpekt i utredningen og utestengt fra Tour de France. Også mange fotballspillere og tennisspillere skal være innblandet.
Room on Fire
Room on Fire er det andre albumet av den amerikanske rockegruppa The Strokes.
Den Grammyvinnende produsenten Nigel Godrich (Radiohead, Travis, Beck) skulle egentlig produsere Room on Fire, men The Strokes syntes at sangene ble manglet «sjel», så de brukte samme produsent fra forrige plate, Gordon Raphael.
Selv om sangene fikk gode kritikkerer, solgte albumet betydelig mindre enn debuten Is This It. I oktober 2006 hadde Is This It solgt 1 million kopier, mens Room on Fire hadde bare 597 000 i USA.
Åpningssangen «What Ever Happened» var med i filmen Marie Antoinette.
Sporliste
Alle låter er skrevet av Julian Casablancas, med mindre noe annet er oppgitt.
Nederland under EM i svømmesport 2012
Nederland deltok under EM i svømmesport 2012 i Debrecen, Ungarn, og Eindhoven, Nederland fra 14. til 27. mai 2012.
Dueljant
Dueljant (originaltittel: Дуэлянт) er en russisk film fra 2016 regissert av Aleksej Mizgirjov.
Handling
Historien er lagt til St. Petersburg i 1860, og handler om den pensjonerte offiseren Jakovlev. Han er en slags leiesoldat som er tilgjengelig for utleie gjennom sin kollega Baron Staroe.
Mye senere i filmen avslører tilbakeblikk at for mange år siden spådde en sjaman fra Aleutene at han aldri ville dø, og så langt virker dette riktig, ettersom Jakovlev vinner duell etter duell. Å delta i en duell er å akseptere at ens skjebne til syvende og sist ligger i Guds hender, omtrent som russisk rulett..
San Luis (Batangas)
San Luis (Bayan ng San Luis) er en kommune på Filippinene. Kommunen ligger på øya Luzon og tilhører provinsen Batangas. Folkemengden er på 30,701 innbyggere.
Barangayer
San Luis er inndelt i 26 barangayer.
Kjell Røseth
Kjell Røseth (født 10. oktober 1934, død 2. november 1999) var en norsk forfatter. Han skrev romaner, dikt og barnebøker.
Han var født i Bamble og ble senere bosatt Oslo, og siden på Hadeland – der han jobbet som lektor ved Brandbu videregående skole og ved ungdomsskolen. Røseth var dessuten billedkunstner med en rekke utstillinger. Han ble prisbelønnet av Cappelen for Lokkeanden.
Guido Morselli
Guido Morselli (født 15. august 1912 i Bologna, død 31. juli 1973 i Varese) var en italiensk forfatter.
Morselli ble født inn i en velhavende borgerfamilie i Bologna, og vokste opp i Milano. Han studerte rettsvitenskap, men på grunn av familiens rikdom kunne han senere i livet vie seg til litterære studier og forfatterskapet. Under 2. verdenskrig tjenestegjorde han som offiser. I 1952 bygde han sitt eget hus i nærheten av Varese, hvor han førte et spartansk liv i ensomhet. Bøkene han skrev ble avvist av forleggerne så lenge han levde, og utkom først etter hans død. I 1973 tok han sitt eget liv.
Morselli skrev blant annet to romaner i sjangeren «kontrafaktisk historie». I Contro-passato prossimo tenker han seg at første verdenskrig ble vunnet av sentralmaktene, og i Roma senza papa forestiller han seg hvordan Kirkestaten ville utviklet seg på slutten av 1900-tallet.
Helgelandskysten
Helgelandskysten er en over 200 kilometer lang skjærgård i Helgeland som strekker seg fra Nord-Trøndelag i sør til Salten i nord. Langs strekningen finner man om lag 12 000 øyer, hvite strender, fjell og tinder, lune viker, holmer, fjorder, åpent storhav, store uberørte landområder og bratte fjellvegger som strekker seg rett opp fra havet. I tillegg finner man et massivt dyre- og fugleliv med blant annet lundefugl, havørn og hubro.
Nasjonal turistveg Helgelandskysten
Veien som går gjennom Helgelandskysten kalles Nasjonal turistvei Helgelandskysten og går fra Holm i sør til Godøystraumen i nord. Dette er en del av Kystriksveien (Fv17) som går mellom Steinkjer og Bodø. Strekningen byr på en kontrastfylt kjøreopplevelse med kyst, havstrømmer, tinder, breer og frodig kulturlandskap.
Veien på 416 km bindes sammen av seks fergestrekninger : Vennesund - Holm, Horn - Anddalsvåg, Tjøtta - Forvik, Levang - Nesna, Jektvik - Kilboghamn og Forøy - Ågskardet. Det går flere ferger og hurtigbåter som binder fastlandet og de største øyene sammen. Dette gir gode muligheter til fine avstikkere og øyhopping med bil, sykkel eller til fots.
Historie
Helgelandskysten har vært befolket i om lag 11 000 år. Gjennom årene har fiske og jordbruk vært det aller viktigste levebrødet for de som har vært bosatt på helgelandskysten. Langs helgelandskysten lå de store proprietærgodsene, de gamle gårdene. Kornet ble dyrket i sandholdig jord og det var gode vilkår for husdyr hvis fôret var rikelig nok. For beboerne på de ytterste øyene kunne det være vanskelig å skaffe fôr til dyrene, da jordlaget var skrint og vegetasjonen fattig.
I kostholdet spilte fisk en sentral rolle. I hjemmet var det som regel mannen i huset som fisket, mens kvinnen i huset stod for jordbruket. Hjemmefisket forsynte familien med daglig fisk og fisk for lagring. Helgelendingene langs kysten fikk dekket en viktig del av det daglige matbehovet med fisk.
Skynet
Skynet er en samling militære satellitter tilhørende det britiske Forsvarsministeriet som tilveiebringer strategiske kommunikasjonstjenester for Storbritannias forsvar og NATO-allierte.
Terje Mosnes
Terje Mosnes (født 16. april 1947 i Oslo) er en norsk kulturjournalist som har jobbet i Dagbladet, som frilanser (1966–1977), deretter fast ansatt fra 1977. Han var tilknyttet musikkavisa POP-Revyen (1966–67) og NRK Fjernsynets barne- og ungdomsavdeling (1967–77). I NRK var han programleder for TenMag og Flimra samt redaksjonell medarbeider. Mosnes var aktiv som forfatter og oversetter av poptekster i perioden 1967–69, med «Romeo og Julie» og «Fru Johnsen» som noen av de mest kjente.
Som journalist har Mosnes skrevet reportasjer, intervjuer, kommentarer og anmeldelser innen hele kulturfeltet, men først og fremst musikkområdet der han dekket rock og pop i årene 1966–74, deretter jazz og seinere også klassisk. Han skrev manus til TV-serien Alke (NRK Fjernsynet, regi: Morten Kolstad), samt tre dokumentarbøker om jazzfestivalen i Molde: Jazz i Molde I (Nordvest 1980), Jazz i Molde II (Molde Int. Jazz Festival 1991) og jubileumsboka ''Ut av det blå. 50 forrykende år med jazz i Molde'' (Kagge 2010). Han har også utgitt to romaner, I rosenes leir (Aschehoug 1990) og Glimrende tider (Tiden 1994). I tillegg har Mosnes vært redaktør for Fasiten 79, og bidratt i flere skoledagbøker.
Mosnes mottok jazzprisen Molderosen i 1979, NOPAs Mediapris i 1993 og Jazzprisen i klassen jazzformidleren i 2023.
Bezalel Academy of Art and Design
Bezalel Academy of Art and Design (hebraisk: בצלאל) er Israels nasjonale kunstakademi. Det har sitt navn etter den bibelske personen Bezalel, sønn av Uri (hebraisk: בְּצַלְאֵל בֶּן־אוּרִי), som Moses gav i oppdrag å ha oppsyn med byggingen av Tabernakelet (2. Mos. 35:30).
Kunstakademiet ligger på Skopusberget i Jerusalem, og har 1 500 studenter. Det tilbys utdannelse i skjønne kunster, arkitektur, keramisk design, industridesign, smykkekunst, fotografi, visuell kommunikasjon, animasjon, film og kunsthistorie/kunstteori. Lærestedet tildeler gradene Bachelor of Fine Arts (B.F.A.), Bachelor of Architecture (B.Arch.) og Bachelor of Design (B.Des.), samt Master of Fine Arts i samarbeid med Det hebraiske universitetet i Jerusalem. I tillegg tildeler kunstakademiet to forskjellige mastergrader i design (M.des).
Yan Razera
Han var del av det brasilianske U20-landslaget som vant Ungdoms-VM i 1993.
Mens han spilte klubbfotball for, ble Yan innkalt av landslagstrener Mário Zagallo til en vennskapskamp mot i februar 1995. Yan spilte et kvarter som innbytter i det som ble hans eneste opptreden på seniorlandslaget.